ขอเสนอให้ กทม. ช่วยดำเนินการเปลี่ยนดวงโคมไฟส่องสว่างเก่า ที่ติดตั้งมานาน ความสว่างน้อยมาก เป็นโคมไฟแอลอีดี (LED) ที่มีความสว่างมากยิ่งขึ้น ภายในซอยเพชรบุรี 47 ตั้งแต่ สามแยกแพทยสมาคมฯ – ศูนย์วิจัย เรสซิเดนท์ - โรงแรมอมารี เรสซิเดนซ์ - โรงพยาบาลกรุงเทพ ตึกฉุกเฉิน และภายในซอยเพชรบุรี 47 แยก 8 จากปากซอย บริเวณโรงพยาบาลกรุงเทพ ตึกฉุกเฉิน - สุดซอย
.....ด้วยเส้นทางดังกล่าว มีดวงโคมไฟฟ้าส่องสว่างชนิดแสงจันทร์ ที่ติดตั้งมานานมาก กว่า 20 ปี ทำให้ดวงโคมเก่า หลอดไฟเสื่อมสภาพ แสงสว่างน้อย อีกทั้งการติดตั้งดวงโคม ระยะห่างไม่สม่ำเสมอ บางจุดมีระยะห่างกันมาก เสาไฟฟ้าหลายต้นไม่มีการติดตั้งดวงโคมไฟ 
.....ดังนั้น จึงขอเสนอให้ กรุงเทพมหานคร และการไฟฟ้านครหลวงเขตบางกะปี พิจารณาเปลี่ยนดวงโคมไฟฟ้าส่องสว่างทั้งหมดตลอดซอยเพชรบุรี 47 และซอยเพชรบุรี 47 แยก 8 เป็นโคมไฟแอลอีดี (LED) เพื่อเพิ่มความสว่างให้มากขึ้น และเพียงพอต่อความปลอดภัยในชีวิตและทรัพย์สินของประชาชน พยาบาลหญิง และบุคลากรหญิง ของโรงพยาบาลกรุงเทพ ที่ต้องสัญจรผ่านซอยนี้ตลอด 24 ชั่วโมง  ปัจจุบันนี้ในตอนกลางคืน ซอยนี้จะมืด และเปลี่ยว หากได้ไฟส่องสว่างที่มีความสว่างมากกว่านี้ จะเพิ่มความปลอดภัยมากยิ่งขึ้น